MNB azonosító: **P47**

**Módszertani segédlet a**

**postai fizetési forgalom**

adatszolgáltatás kitöltéséhez

**I. Általános tudnivalók**

Az adatszolgáltatásban a postáról szóló 2003. évi CI. törvény 4. §-a (1) bekezdésének *d)* pontja szerinti postai készpénzátutalási tevékenység, postai pénzforgalmi közvetítői tevékenység és belföldi postautalvány-szolgáltatás (a továbbiakban együtt: postai pénzforgalmi szolgáltatás) forgalmát, valamint azon postahelyek számát kell jelenteni, ahol e szolgáltatások az ügyfelek számára igénybe vehető. Az egyéb készpénzátutalás (pl Western Union Money Transfer) forgalmát ezen adatgyűjtés adatai nem tartalmazzák.

**II. A tábla kitöltésével kapcsolatos részletes tudnivalók, az adatok összeállításának módja**

**01. tábla: Postai pénzforgalmi szolgáltatások**

01. sor: Készpénzátutalási megbízás

Ebben a sorban a postahelyeken bankszámla javára készpénzátutalási megbízás (vagy expressz készpénzátutalási megbízás) használatával befizetett készpénzt kell jelenteni.

02. sor: Kifizetési utalvány

Ezen a soron - a nyugellátási utalványt kivéve - a bankszámla terhére felvett postai készpénzkifizetési megbízásokat kell jelenteni.

03. Telepített kifizetési utalvány

Ezen a soron kell jelenteni a 02. sor szerint felvett megbízások azon forgalmát, ahol a posta teljesítése nem készpénzkifizetéssel, hanem bankszámlára (vissza)telepítéssel történt meg.

04. sor: Nyugellátási utalvány

A nyugellátási utalvánnyal kapcsolatban felvett készpénzkifizetési megbízásokat kell itt jelenteni.

05. Telepített nyugellátási utalvány

Ezen a soron kell jelenteni a 04. sor szerint felvett megbízások azon forgalmát, ahol a posta teljesítése nem készpénzkifizetéssel, hanem bankszámlára (vissza)telepítéssel történt meg.

06. sor: Belföldi postautalvány

A posta által működtetett, bankszámla használata nélküli készpénzközvetítés (befizetett) forgalmát kell itt jelenteni.

07. Telepített belföldi postautalvány

Ezen a soron kell jelenteni a 06. sor szerint felvett megbízások azon forgalmát, ahol a posta teljesítése nem készpénzkifizetéssel, hanem bankszámlára (vissza)telepítéssel történt meg.

08. sor: Nemzetközi postautalvány kifizetése

Ebben a sorban a nemzetközi postautalvány alapján történt kifizetéseket és telepítéseket együttesen kell jelenteni.

09. sor: Nemzetközi postautalvány feladása

Ebben a sorban a nemzetközi postautalvánnyal feladott forgalmat kell jelenteni.

10. sor: Kifizetés készpénzfelvételi utalvánnyal

Ezen a soron a készpénzfelvételi utalvánnyal teljesített készpénzkifizetéseket kell jelenteni.

11. sor: Kifizetés pénzforgalmi betétkönyv terhére

Ezen a soron a pénzforgalmi betétkönyv terhére teljesített készpénzkifizetéseket kell jelenteni.

12. sor: Bankkártyával történő készpénzfelvétel

Ebben a sorban a postahelyen üzemeltetett POS terminál útján történt kifizetéseket kell jelenteni.

13. sor: Postai számlabefizetési megbízás

Ezen a soron a postai számlabefizetési megbízás használatával teljesített befizetéseket kell jelenteni.

**02. tábla: A pénzforgalmi szolgáltatást nyújtó postahelyek száma**

Azon postahelyek darabszáma, ahol az 1. táblában jelölt szolgáltatások bármelyike az ügyfelek számára hozzáférhető.

**III. Az adatszolgáltatás beküldésére vonatkozó előírások**

A beküldés módja: EBEAD

A beküldés formája: az e rendelet 3. sz. mellékletének 3. pontja szerinti, az MNB honlapján közzétett technikai segédletben meghatározott formátumú fájl

Az adatszolgáltatás címzettje: MNB Statisztikai igazgatóság